Jutrowne jěchanje

Jutrowne jěchanje je nabožny jutrowny nałožk Serbow w katolskej kónčinje mjez Budyšinom, Kamjencom a Wojerecami. Jutrownu njedźelu hromadźa so muscy křižerjo při wósom katolskich farskich cyrkwjach a w klóštrje Marijina hwězda, zo bychu w formje procesiona a ze žohnowanjom fararja spěwajo poselstwo „Chrystus z mortwych stanył je“ do susodneje wosady donjesli.

Podobne nabožne nałožki eksistuja tež w Starobayerskej a Frankowskej, w Hornjej Šleskej, sewjernej Čěskej (Mikulášovice) a na Morawje.Horst Brindel: Brauchtum: Osterreiten. W: http://www.vfd-bayern.de. VFD-Bayern, 18. Februar 2012, abgerufen am 23. April 2014.

 Křižerjo we Łužicy 
mini|Křižerjo na dworje klóštra Marijina hwězda, pohladnica z lěta 1924
W hornjołužiskich kónčinach mjez Wojerecami, Kamjencom a Budyšinom přiwabja jutrowne jěchanje kóžde lěto wjele wopytowarjow do regiona. Tuchwilu eksistuja štyri čarow, hdźež so partnerske wosady wopytaja, a jedyn procesion bjez partnera. Tradicionelne čary su:
 Ralbicy–Kulow 
 Chrósćicy–Pančicy-Kukow
 Radwor–Baćoń
 Njebjelčicy–Wotrow
 Budyšin–Radwor (bjez wotmołwneho wopyta)

Procesion z Kulowa je jenički, při kotrymž so tež němscy křižerjo wobdźěleja. Radworscy mjez 1776 a 1882 njejěchachu. Wot 1882 hač do załoženja Baćońskeje wosady 1892 podachu so přez Bronjo, Kamjenej, Wulku Dubrawu a Brěmjo do susodneje Zdźěrje. Samo w poslednim wójnskim lěće 1945 jěchachu někotři Kulowscy, Klóšterscy, Chróšćanscy, Njebjelčanscy, Ralbičanscy a Wotrowscy křižerjo do susodneje wosady a buchu při tym wot sowjetskich lětadłow wobkedźbowani.Alfons Frencl: Křižerjo. Ludowe nakładnistwo Domowina, Budyšin 1992, str. 38

Dalše jutrownje jěchanje přewjedźe so we Wostrowcu, hdźež wobsteji wot lěta 1628 sem nałožk wusywneho jěchanja mjez Wostrowcom a klóštrom Marijiny doł.Osterreiten und Saatreiterprozession im Kloster St. Marienthal. Kónc 1990tych lět je so stary nałožk tež w ewangelskej Delnjej Łužicy mjez Cerkwicu a Radyńcom pola Lubnjowa zaso wožiwił.Osterreiter begeistern in Zerkwitz, Lausitzer Rundschau

 Ličby 
mini|Křižerski procesion pola Chrósćic (1972)
Kulowski ćah je tradicionelnje najwjetši w Serbach, procesionaj z Budyšina a Baćonja stej najmjeńšej.

 procesion  1960  1970  1980  1990  2000  2005  2010  2013  2014  2015  2016  2017  2018  2019  2021  2022 Baćoń  34  14  43  57  83  92  87  87  82  76  78  79  75  76  30  54 Budyšin  24  –  –  –  69  67  73  60  63  61  67  63  56  64  51  60 Chrósćicy  120  61  110  146  205  224  260  269  275  269  267  264  265  255  168  235 Klóšter  40  40  46  80  104  108  109  110  108  108  107  107  104  109  63  92 Kulow  208  197  251  398  434  472  444  440  444  418  422  418  393  385  246  363 Njebjelčicy  52  23  75  94  126  121  130  119  114  120  116  112  102  102  53  104 Radwor  64  55  61  89  124  124  124  118  113  120  123  119  102  104  94  110 Ralbicy  105  82  130  242  339  353  313  308  302  302  292  286  292  278  213  267 Wotrow  56  42  76  101  126  140  132  118  120  124  122  116  116  114  81  104 cyłkownje  703  514  792  1207  1610  1701  1672  1629  1621  1598  1594  1564  1505  1487  999  1389Křižerska statistika na posol.de

W lěće 2020 njewotměchu so koronapandemije dla prěni raz po skoro 500 lětach žane procesiony. 2021 jěchachu zaso skoro tysac křižerjow, časy procesionow so pak njewozjewichu a dla pandemije běchu lědma přihladowarjo wot wonka na městnje.

 Literatura 
 Alfons Frencl: Křižerjo. Ludowe nakładnistwo Domowina, Budyšin 1992

 Nóžki 

 Wotkazy 

 Čary a časy křižerjow
 Informacije a pokiwy za křižerjow

Kategorija:Serbski nałožk
Kategorija:Křesćanstwo